als_Latn dik_Latn tur_Latn
VV! e AAK “bllok” marrëveshjes me Beogradin
Përfaqësues të subjekteve opozitare kanë vlerësuar se roli i Kuvendit të Kosovës përkitazi me marrëveshjen e fundit të arritur në Bruksel për sistemin e drejtësisë në veri do të jetë vetëm formal, pasi që organi më i lartë vendimmarrës vetëm se do t’i bëjë ‘amin’ dokumentit të nënshkruar nga kryeministri Isa Mustafa.
Ata kanë paralajmëruar kundërshtimin e kësaj Marrëveshjeje si në Kuvend ashtu edhe në forume të tjera, duke mos përjashtuar as protestat e mundshme në shesh, shkruan sot Koha Ditore.
“Roli i Kuvendit do të jetë vetëm që t’i çojë përpara vendimet e dëmshme të kësaj Qeverie, të dakorduara në negociata. Të gjitha këto deklarata të qeveritarëve janë mashtrim i radhës dhe sigurisht se do t’i kundërshtojmë qoftë nëpërmjet Kuvendit, qoftë duke i përdorur mjetet e tjera ligjore dhe institucionale”, ka thënë deputetja e “Vetëvendosjes”, Albulena Haxhiu.
Ajo ka theksuar se nuk i beson deklaratave të dhëna nga zyrtarët shtetërorë se marrëveshja për drejtësinë dhe gjyqësorin në veri është në përputhje me ligjet e Kosovës.
Ndërkaq, lideri i kësaj lëvizjeje, Albin Kurti, ka konsideruar se dialogu duhet të zhvillohet me parime dhe duke i vendosur kushte Serbisë.
Duke u ndërlidhur me rastin Jablanoviq, Kurti ka shpjeguar se betejat e VV-së në Kuvendin e Kosovës kombinohen edhe me protestat në shesh, ngase vetëm në këtë mënyrë përçohet zëri i qytetarëve te qeveritarët e papërgjegjshëm.
Transparencë për Marrëveshjen për Drejtësinë ka kërkuar dje edhe Kryesia e AAK-së e cila ka lëshuar një komunikatë për media. Në këtë frymë ka qenë edhe një status në FB i Kryetarit të AAK-së Ramush Haradinajt i cili Mustafën ka akuzuar se po vepron njësoj sikurse edhe pararendësi i tij Hashim Thaçi.
“I bëj thirrje Kryeministrit Mustafa që të ndërpresë praktikat e deritashme, të trasuara nga ish-kryeministri Thaçi, duke bërë njoftimet për qytetarët e Kosovës vetëm pas nënshkrimit të marrëveshjeve, nga Brukseli. Shqetësohem për nxitimin që të arrihet marrëveshje për drejtësinë, i cili rezultoi me improvizim përmes kuotave të veçanta dhe që kompromiton rendin kushtetues të Kosovës.
Pres raportim në saktësi dhe në detaje në seancën e nesërme parlamentare lidhur me dokumentin e marrëveshjes në fjalë”, ka shkruar Ramush Haradinaj në profilin e tij në FB. (INA)
Traktati ekonomik mes shqiptarëve – Muhamer PajazitiNë kohën kur po bisedohet mundësia e firmosjes së një Traktati Paqeje mes Kosovës dhe Serbinë kam bindjen se debati duhet të fokusohet më shumë në firmosjen e një Traktati mes Shqipërisë dhe Kosovës. ...
- “Bombat politike” të Kallashit më të rrezikshme se të Zaevit – Kalosh Çeliku
- Konfirmohet partneriteti strategjik politiko - ekonomik me Rusinë
- Selmani: Alsat- M si lejoi propagandën serbe
- Të gjitha versionet mbi shkaqet e rrëzimit të avionit të Germanwings
- Daçiqi nuk u flet mediave shqipfolëse, mirret vetëm me ato serbe!
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- Çfarë duhet të bëjnë shqiptarët në krizën aktuale në Maqedoni (10)
- BDI kërkon të jetë pjesë e dialogut për dalje nga kriza (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn